༢༠༠༨ལོར་ཡོངས་ཀྱི་སྡེ་དཔོན་ཚེ་བསྐོངས་ནས་སྐུ་མདུན་ལ་དགག་པ་རྒྱག་ཏུ་བཅུགངེས་བར་དུ་རྒྱག་དགོས་ཡོད།མ་རྒྱབ་ན་འཇུག་འབྲས་ཅི་འོང་ང་ཚོས་ཤེས་གསལ་རེད།དོན་དངོས་རྒྱ་གཞུང་གིས་གནད་དོན་དེ་སྐུ་མདུན་གྱི་གནད་དོན་ཁོ་ན་མིན་པ་བོད་ཀྱི་གནད་དོན་ཡིན་པ་གསལ་པོ་ཤེས་བཞིན་ཡོད།འོན་ཀྱང་།གནད་དོན་དེ་གང་ཐུབ་ཀྱི་ཆུང་དུ་བཏང་ཞིང་གང་ཟག་སྒེར་བ་ཞིག་གི་གནད་དོན་དང་མི་བྱེ་བྲག་པ་ཞིགལམ་ལུགས་མ་མཐུན་པ་ཞིག་དང་མི་རེ་ཟུང་གི་ལྟོ་ཕོགས་དང་འབྲེལ་བ་ཡོད་ཚུལ་གྱིས་སྐུ་མདུན་ལ་དགག་པ་རྒྱག་ཏུ་བཅུགརྒྱ་གཞུང་གིས་དེ་ནི་སྐུ་མདུན་གྱི་གནད་དོན་མིན་ཞིང་བོད་མི་ཡ་ས་དྲུག་གི་གནད་དོན་ཡིན་པ་ཧ་གོ་ཡང་རྐང་གཙུགས་ནས་བོད་མི་ཡོངས་མཉམ་ཞུགས་མི་བྱེད་པའི་ཆེད་དང་།ལས་འགུལ་གྱི་ནུས་བ་ཆུང་དུ་བཏང་ཆེད།བོད་ཀྱི་སྤྱི་ཚོགས་སུ་བཀོད་འདོམས་བྱེད་བདེ་སླད་ཏྭ་ལའི་བླ་མའི་གནད་དོན་ཡིན་ཟེར་ནས་ལོག་འགྲེལ་བྱས།རྒྱུ་མཚན་ནི།རྒྱ་གཞུང་གིས་བོད་མིས་མདུན་དུ་བོད་མི་ཕམ་པ་རྒྱོབ་ཟེར་ནས་བཤད་སྟངས་མེད་པས་ངེས་བར་དུ་གང་ཟག་སྒེར་བ་ཞིག་གམ་ཚོགས་པ་སྒེར་བ་ཞིག་སྨྲ་དགོས་པས་ཏྭ་ལའི་རུ་ཚོགས་ཕམ་པ་རྒྱོབ་ཟེར་ནས་སྨྲས་བ་ལོས་ཡིན།རྒྱ་གཞུང་གིས་ཁེ་ཕན་གྱི་ཆེད་དུ་དེ་ལྟར་མུ་མཐུད་དུ་བྱེད་ངེས་རེད་ལ།འུ་མ་ཐུག་བར་དུ་དེ་ལྟར་བྱེད་ངེས་རེད།ང་ཚོའི་ཤེས་གསལ་ལྟར།རྒྱ་གཞུང་འུ་མ་ཐུག་ན་བོད་ཀྱིས་ཅི་ལྟར་བྱེད་ཀྱང་དེ་ལ་ཡ་ལེན་བྱེད་མི་སྲིད་ཅིང་བཟང་ཕྱོགས་ཀྱི་འགྱུར་བ་བསྟན་མི་སྲིད།དེ་ནི་ད་ལྟའི་གསེ་རི་ཡཱ་དང་ལེ་བྷེ་ཡའི་གནད་དོན་གྱིས་གསལ་བཤད་བྱས་ཡོད།སྒེར་གཅོད་སྲིད་གཞུང་དེ་གཉིས་འུ་མ་ཐུག་བར་དུ་མི་མང་གི་དགོས་འདོད་སྐོང་མེད་པས་རྒྱ་གཞུང་ཡང་སྲིད་གཞུང་དེ་གཉིས་ལས་བྱམས་སེམས་ཅན་ཞིག་རེད་སྙམ་ན།རང་གི་མགོ་ལ་རང་གིས་གྲི་ཡིས་རྒྱག་པ་རེད།དེ་བརྟེན།ཕ་རོལ་བའི་གནས་སྟངས་ངོས་འཛིན་གཏན་ཟབ་རྙེད་ནས་ལས་དོན་གང་ཞིག་སྒྲུབ་ཀྱང་དེ་ལྟྲར་ཐག་གཅོད་བྱེད་རྒྱུ་ལས་འོལ་ཚོད་ཀྱི་སྨྲ་མི་རུང་ལ།རང་གི་དཔུང་ཚོགས་ལ་དེ་བས་ལམ་སྟོན་བྱེད་མི་རུང་།རང་ཉིད་ཀྱི་མི་ཤེས་ན་ཤེས་རྣམས་ཀྱི་ལམ་སྟོན་ལ་ཉན་རྒྱུ་ལས་བཀོད་འདོམས་ནམ་ཡང་བྱེད་མི་རུང་།